ସୂର୍ଯ୍ୟ ପରାଗ ଯୋଗୁଁ ଭୂମିକମ୍ପ ଆସିପାରେ ଏବଂ ରାଶିମାନଙ୍କ ଉପରେ ପଡ଼ିବ ଏହାର ଖରାପ ପ୍ରଭାବ । ଜାଣନ୍ତୁ ଏଥିରୁ ବଞ୍ଚିବାର ଉପାୟ... - Odisha Jagat\nସୂର୍ଯ୍ୟ ପରାଗ ଯୋଗୁଁ ଭୂମିକମ୍ପ ଆସିପାରେ ଏବଂ ରାଶିମାନଙ୍କ ଉପରେ ପଡ଼ିବ ଏହାର ଖରାପ ପ୍ରଭାବ । ଜାଣନ୍ତୁ ଏଥିରୁ ବଞ୍ଚିବାର ଉପାୟ...\n୨୧ ଜୁନକୁ ଚଳିତ ବର୍ଷର ପ୍ରଥମ ସୂର୍ଯ୍ୟ ପରାଗ ହେବାକୁ ଯାଉଛି, ଯାହା ସକାଳ ୯ ଟା ୧୫ ମିନିଟରୁ ଆରମ୍ଭ ହେବ ଏବଂ ଦ୍ୱିପ୍ରହର ୩ ଟା ୪ ମିନିଟ ସମୟରେ ସମାପ୍ତ ହେବ । ଏହି ଗ୍ରହଣ ମଙ୍ଗଳ ନକ୍ଷତ୍ରରେ ପଡିବାକୁ ଯାଉଛି ଏବଂ ଏହି ଗ୍ରହଣ ସମୟରେ ମିଥୁନ ରାଶିରେ ସୂର୍ଯ୍ୟ, ବୁଧ, ରାହୁ ଓ ଚନ୍ଦ୍ର ଗତି କରିବେ । ଏହି ଗ୍ରହଣରେ ଅନେକ ଗୁଡ଼ିଏ ପରିବର୍ତ୍ତନ ଦେଖିବାକୁ ମିଳିବ ଓ କିଛି ସ୍ଥାନରେ ଭୂମିକମ୍ପ ହେବାର ସମ୍ଭାବନା ରହିଛି, ଅର୍ଥାତ ଏହି ସୂର୍ଯ୍ୟ ପରାଗ ଅଶୁଭ ରହିବ । ଏହାର ପ୍ରଭାବ ସବୁ ରାଶି ଉପରେ ପଡ଼ିବ ।\nମେଷ ରାଶିର ବ୍ୟକ୍ତି ବିଶେଷଙ୍କ ସ୍ୱାସ୍ଥ୍ୟ ଉପରେ ଏହି ଗ୍ରହଣର ଖରାପ ପ୍ରଭାବ ପଡିପାରେ ଏବଂ ଗୋଡ଼ ଜଡ଼ିତ ସମସ୍ୟା ଦେଖାଦେଇ ପାରେ । ଏଥିପାଇଁ ଆପଣ ନିଜ ସ୍ୱାସ୍ଥ୍ୟର ବିଶେଷ ଧ୍ୟାନ ରଖନ୍ତୁ । ଏହା ସହିତ ନିଜ କ୍ରୋଧରେ ନିୟନ୍ତ୍ରଣ ରଖନ୍ତୁ ଓ କ୍ରୋଧରେ ଆସି କୌଣସି ନିଷ୍ପତ୍ତି ନିଅନ୍ତୁ ନାହିଁ ।\nସୂର୍ଯ୍ୟ ପରାଗ ସମାପ୍ତ ହେବା ପରେ ସୂର୍ଯ୍ୟ ଦେବତାଙ୍କୁ ଜଳ ଅର୍ପଣ କରନ୍ତୁ ଏବଂ ଗୁଡ଼ ଦାନ କରନ୍ତୁ ।\nସୂର୍ଯ୍ୟ ପରାଗ ଯୋଗୁଁ ଏହି ରାଶି ଉପରେ ସେତିକି ଗଭୀର ପ୍ରଭାବ ପଡ଼ିବ ନାହିଁ, ଯଦିଓ ପରାଗ କାରଣରୁ ଆର୍ଥିକ ସମସ୍ୟା ଦେଖାଦେଇପାରେ ଏବଂ ସ୍ୱାସ୍ଥ୍ୟ ଉପରେ ସ୍ୱଳ୍ପ ପ୍ରଭାବ ପଡିପାରେ । କାର୍ଯ୍ୟ କ୍ଷେତ୍ରରେ ପ୍ରଗତି ହେବା ସମ୍ଭାବନା ରହିଛି ।\nପରାଗର ପ୍ରଭାବକୁ କମ୍ କରିବା ପାଇଁ ପରାଗ ପରେ ଶ୍ୱେତ ରଙ୍ଗର ବସ୍ତୁ ଦାନ କରନ୍ତୁ ।\nସୂର୍ଯ୍ୟ ପରାଗ ଯୋଗୁଁ ମନ ଅସ୍ଥିର ହୋଇପାରେ ଓ କାର୍ଯ୍ୟ କ୍ଷେତ୍ରରେ ହାନି ଘଟିପାରେ । ଗୃହଜନିତ ସମସ୍ୟା ଦେଖାଦେଇ ପାରେ ଏବଂ ଚିନ୍ତା ବଢ଼ିପାରେ । ଏଥିପାଇଁ ନିଜର ବିଶେଷ ଧ୍ୟାନ ରଖନ୍ତୁ ଓ ନିମ୍ନରେ ପ୍ରଦତ୍ତ ଉପାୟକୁ ଆପଣାନ୍ତୁ ।\nବୁଧଙ୍କ ମନ୍ତ୍ର ଜପ କରନ୍ତୁ ଓ ପରାଗ ସମାପ୍ତ ହେବା ପରେ ଭଗବାନ ଗଣେଶଙ୍କୁ ୫ଟି ଲଡୁ ଭୋଗ ଅର୍ପଣ କରନ୍ତୁ ।\nପରାଗ ଯୋଗୁଁ ଜୀବନରେ ଚିନ୍ତା ବଢ଼ିପାରେ ଏବଂ ସହନଶୀଳତା ସମାପ୍ତ ହୋଇପାରେ । ଏହା ସହିତ ଆର୍ଥିକ କ୍ଷୟକ୍ଷତି ମଧ୍ୟ ଦେଖାଦେଇ ପାରେ । ଏଥିପାଇଁ ନିଜ ଖର୍ଚ୍ଚ ଉପରେ ନିୟନ୍ତ୍ରଣ ରଖନ୍ତୁ ଓ ସ୍ୱାସ୍ଥ୍ୟ ଉପରେ ବିଶେଷ ଧ୍ୟାନ ଦିଅନ୍ତୁ ।\nପରାଗ ସମୟରେ "ଓଁ ନମଃ ଶିବାୟଃ" ମନ୍ତ୍ର ଜପ କରନ୍ତୁ ଏବଂ ଗ୍ରହଣ ଶେଷ ହେବା ପରେ କ୍ଷୀର ଦାନ କରନ୍ତୁ ।\nସିଂହ ରାଶି ଉପରେ ଏହି ପରାଗର ଭଲ ପ୍ରଭାବ ପଡ଼ିବ । ଏହି ରାଶିର ବ୍ୟକ୍ତି ବିଶେଷଙ୍କୁ ଧନ ଲାଭ ହେବ । ଯଦିଓ ସନ୍ତାନ ପକ୍ଷର ଧ୍ୟାନ ରଖନ୍ତୁ ଓ ନିଜ ସ୍ୱାସ୍ଥ୍ୟ ଉପରେ ଧ୍ୟାନ ଦିଅନ୍ତୁ ।\nପରାଗ ସମୟରେ ସୂର୍ଯ୍ୟଙ୍କ ମନ୍ତ୍ର ଜପ କରନ୍ତୁ ଓ ଗ୍ରହଣ ସମାପ୍ତ ହେବା ପରେ ସୂର୍ଯ୍ୟ ଭଗବାନଙ୍କୁ ଜଳ ଅର୍ପଣ କରନ୍ତୁ ।\nଚାକିରୀକୁ ନେଇ ଚିନ୍ତା ବଢ଼ିପାରେ, ଏଥିପାଇଁ କାର୍ଯ୍ୟ କ୍ଷେତ୍ରରେ ସାବଧାନ ରୁହନ୍ତୁ ଓ ଶୀଘ୍ରତା କରି କୌଣସି ନିଷ୍ପତ୍ତି ନିଅନ୍ତୁ ନାହିଁ । କ୍ରୋଧ ଉପରେ ନିୟନ୍ତ୍ରଣ ରଖନ୍ତୁ ଏବଂ ସବୁ କିଛି ବୁଝିସୁଝି ନିଷ୍ପତ୍ତି ଗ୍ରହଣ କରନ୍ତୁ ।\nପରାଗ ସମୟରେ ବୁଧଙ୍କ ମନ୍ତ୍ର ଜପ କରନ୍ତୁ ଓ ପରାଗ ସମାପ୍ତ ହେବା ପରେ ଗାଈକୁ ଚାରା ଖାଇବାକୁ ଦିଅନ୍ତୁ ।\nତୁଳା ରାଶି ଉପରେ ଏହି ପରାଗର ଅଶୁଭ ପ୍ରଭାବ ପଡିପାରେ । ଏହି ରାଶିର ବ୍ୟକ୍ତି ମାନେ ନିଜ ସ୍ୱାସ୍ଥ୍ୟ ଉପରେ ବିଶେଷ ଧ୍ୟାନ ଦିଅନ୍ତୁ । ଅଯଥା ଖର୍ଚ୍ଚ କରନ୍ତୁ ନାହିଁ କାରଣ ଆର୍ଥିକ ହାନି ଘଟିପାରେ ।\nପରାଗ ସମୟରେ ଶୁକ୍ରଙ୍କ ମନ୍ତ୍ର ଜପ କରନ୍ତୁ, ଏବଂ ପରାଗ ସମାପ୍ତ ହେବା ପରେ ଗରିବ ଲୋକଙ୍କୁ ଶ୍ୱେତ ରଙ୍ଗର ବସ୍ତୁ ଦାନ କରନ୍ତୁ ।\nସୂର୍ଯ୍ୟ ପରାଗ କାରଣରୁ ଚିନ୍ତା ବଢ଼ିପାରେ ଓ ପରିବାର ସହିତ ବିବାଦ ସୃଷ୍ଟି ହୋଇପାରେ । ଏଥିପାଇଁ ମସ୍ତିଷ୍କକୁ ଶାନ୍ତ ରଖନ୍ତୁ । ଅନ୍ୟସ୍ଥଳେ ପୈତୃକ ସମ୍ପତ୍ତି ଓ ନିବେଶର ଲାଭ ପ୍ରାପ୍ତ ଯୋଗ ରହିଛି ।\nପରାଗ ସମୟରେ ଭଗବାନ ଶ୍ରୀକୃଷ୍ଣଙ୍କ ମନ୍ତ୍ର ଜପ କରନ୍ତୁ ଏବଂ ପରାଗ ସମାପ୍ତ ହେବା ପରେ କ୍ଷୀର ଦାନ କରନ୍ତୁ ।\nଧନୁ ରାଶିର ବ୍ୟକ୍ତି ବିଶେଷଙ୍କ କୌଣସି ବ୍ୟକ୍ତି ସହିତ କଳହ ହୋଇପାରେ ଏବଂ ବନ୍ଧୁମାନଙ୍କ ସହ ଭୁଲ ବୁଝାମଣା ସୃଷ୍ଟି ହୋଇପାରେ । ଧନ ସମ୍ବନ୍ଧୀୟ କୌଣସି ନିର୍ଣ୍ଣୟ ନିଅନ୍ତୁ ନାହିଁ । ଏହା ବ୍ୟତୀତ ଜୀବନ ସାଥି ସହିତ ଭୁଲ ବୁଝାମଣା ହୋଇପାରେ ।\nପରାଗ ସମୟରେ ବିଷ୍ଣୁପୁରାଣ ପାଠ କରନ୍ତୁ ଓ ପରାଗ ଶେଷ ହେବା ପରେ ହଳଦୀ ଦାନ କରନ୍ତୁ।\nଏହି ରାଶିର ବ୍ୟକ୍ତି ବିଶେଷଙ୍କୁ ତ୍ୱଚା ସହ ଜଡ଼ିତ ରୋଗ କିମ୍ବା ଭାଇରାଲ୍ ସଂକ୍ରମଣ ହୋଇପାରେ । ଏଥିପାଇଁ ନିଜ ତ୍ୱଚାର ଧ୍ୟାନ ରଖନ୍ତୁ ଓ ଅଯଥା ବିବାଦରୁ ଦୁରେଇ ରୁହନ୍ତୁ ।\nପରାଗ ବେଳେ ହନୁମାନ, ଶ୍ରୀକୃଷ୍ଣ ଅଥବା ଶନିଙ୍କ ମନ୍ତ୍ର ଜପ କରନ୍ତୁ, ଏବଂ ପରାଗ ଶେଷ ହେବା ପରେ ଅଶ୍ୱତଥ ବୃକ୍ଷକୁ ପୂଜାର୍ଚ୍ଚନା କରନ୍ତୁ ଏବଂ ବୃକ୍ଷ ମୂଳରେ ତେଲର ଦୀପ ଜାଳନ୍ତୁ ।\nସନ୍ତାନ ସମ୍ବନ୍ଧୀୟ ଚିନ୍ତା ଲାଗି ରହିପାରେ । ଏହା ବ୍ୟତୀତ ପରିବାରର ସଦସ୍ୟଙ୍କ ସ୍ୱାସ୍ଥ୍ୟ ଅବସ୍ଥା ଖରାପ ହୋଇପାରେ ଏବଂ ନିଜ ବାଣୀ ଉପରେ ନିୟନ୍ତ୍ରଣ ରଖନ୍ତୁ । ସାବଧାନତାର ସହ ଗାଡି ଚଲାନ୍ତୁ । ଗୋଡ଼ ଜନିତ ସମସ୍ୟାର ସମ୍ମୁଖୀନ ହେବାକୁ ପଡ଼ିବ ।\nହନୁମାନ ଓ ଶନିଙ୍କ ମନ୍ତ୍ର ଜପ କରନ୍ତୁ । ପରାଗ ସମାପ୍ତ ହେବା ପରେ ଗରିବ ଲୋକଙ୍କୁ ଭୋଜନ କରାନ୍ତୁ ।\nଜୀବନସାଥୀ ସହିତ ବିବାଦ ହୋଇପାରେ । ନିଜ କ୍ରୋଧ ଉପରେ ନିୟନ୍ତ୍ରଣ ରଖନ୍ତୁ ଏବଂ କାହା ସହିତ କଳହ କରନ୍ତୁ ନାହିଁ । ଅଫିସରେ କୌଣସି ନୂତନ ପଦବୀ ମିଳିପାରେ ।\nପରାଗ ଲାଗିଥିବା ସମୟରେ ବିଷ୍ଣୁମନ୍ତ୍ର ଜପ କରନ୍ତୁ ଏବଂ ପରାଗସରିବା ପରେ କୌଣସି ମନ୍ଦିରକୁ ଯାଇ ଖାଦ୍ୟ ସାମଗ୍ରୀ ଦାନ କରନ୍ତୁ ।\nPrevious 19 ଜୁନ୍ 2019 ଶୁକ୍ରବାର : ଆସନ୍ତୁ ଜାଣିବା ଆଜିର ରାଶିଫଳ !\nNext 20 ଜୁନ 2020, ରାଶିଫଳ : ୫ଟି ରାଶିର ବ୍ୟକ୍ତିଙ୍କୁ ମିଳିବ ଯଥେଷ୍ଟ ଲାଭ ଓ ୨ ରାଶିର ବ୍ୟକ୍ତିଙ୍କ ଉପରେ ଶନିଙ୍କ ପ୍ରଭାବ ପଡିବ ! ଆସନ୍ତୁ ଜାଣିବା ଆଜି ଦିନତି ଆପଣଙ୍କ ପାଇଁ କିପରି ରହିବ !
